Ο Άψος ή Οσούμ (, , ) είναι ποταμός στη νότια Αλβανία, ένας από τους πηγαίους ποταμούς του Σεμάν. Έχει μήκος 161 χλμ. και η λεκάνη απορροής του καλύπτει περιοχή 2.073 χλμ2. Η μέση εκροή του είναι 32,5 μ3/δ. Η πηγή του βρίσκεται στο νότιο τμήμα του νομού Κορυτσάς, κοντά στο χωριό Βιθκούκ σε υψόμετρο 1.050 μ. Ρέει αρχικά νότια προς τον δήμο Κολόνια, και στη συνέχεια δυτικά προς το Τσεπάν και βορειοδυτικά μέσω της Τσοροβόντα όπου περνά από το γνωστό Φαράγγι του Οσούμ, το Πολιτσάν, το Μπεράτ και την Ούρα Βατζγκουρόρε. Συμβάλει με τον ποταμό Ντεβόλ κοντά στην Κούτσοβα όπου σχηματίζεται ο Σεμάν. Η κοιλάδα του αποτελούσε φυσικό πέρασμα μεταξύ της δυτικής Μακεδονίας και της Ηπείρου προς την Αδριατική και για αυτό είχε σημαντική στρατιωτική σημασία από τους Ιλλυρικούς πολέμους έως τον Ελληνοϊταλικό Πόλεμο.